ఈ సరస్సు జలాలు ఆమ్ల ధర్మాన్ని కలిగి వుంటాయి. P విలువ దాదాపు 5.0 గా వుంటుంది. దీనికి కారణం బెసిన్ నుండి ఈ సరస్సు లోనికి నిరంతరంగా ఆమ్లజలాలు ప్రవహించడమే. సల్ఫర్ గనుల ప్రాంతాలలో ఈ సరస్సు యొక్క అంతర్గత నదులు ప్రవహించడం వలన, అవి తమతో పాటు సల్ఫర్ సంబందిత పదార్ధాలను బేసిన్ నుండి ఈ సరస్సు లోనికి చేరవేస్తున్నాయి. దీనితో పాటు సమీప అగ్నిపర్వత పరిసర ప్రాంతంలో గల హాట్ స్ప్రింగ్స్‌ల నుండి వెలువడే సల్ఫ్యూరిక్ ఆసిడ్ కూడా క్రమేణా ఈ సరస్సులలోనికి చేరవేయబడుతూ వస్తుంది. ముఖ్యంగా నగాసే నది నుండి సరస్సులోనికి ఆమ్లపూరిత జలాలు ఎక్కువ మోతాదులో కలుస్తున్నాయి. దీని వలన సరస్సులో నాచు వంటి సేంద్రియ పదార్ధాల ఉనికి చాలా తక్కువ స్థాయికి చేరుకుంది.

సరస్సు జలాల తటస్థికరణ కార్యక్రమంలో భాగంగా బేసిన్ నుండి సరస్సు లోనికి ప్రవహిస్తున్న ఆమ్లజలాలను తగ్గించే దిశలో నిర్దిష్ట చర్యలు చేపట్టారు. ముఖ్యంగా నగాసె నదీ జలాల ఆమ్లత్వం తగ్గించడంతో పాటు, ఇతర అంతర్గత నదీ జలాల క్షారత్వాన్ని పెంపొందించే సంతులన చర్యలు చేపట్టడంతో క్రమేణా సరస్సు యొక్క ఆమ్లత్వం పూర్తిగా కాకపోయినా కొంతమేరకు తగ్గుతూ వస్తుంది. 1980 లో సరస్సు మధ్య భాగంలో P విలువ 4.8 వుండగా 2009 నాటికి అది 6.8 కు చేరుకొంది.

సరస్సు జలాల ఆమ్లత్వం
జల విద్యుతుత్పత్తి
పర్యాటక కేంద్రం
ఉనికి-విస్తరణ